सुप्रीम कोर्ट में केरल सरकार का यू टर्न, कहा- सबरीमाला मंदिर में मिले महिलाओं को प्रवेश - Sabrimala temple issue kerala government changes stands supports entry of women inside temple - AajTak
सुप्रीम कोर्ट में केरल सरकार का यू टर्न, कहा- सबरीमाला मंदिर में मिले महिलाओं को प्रवेश
केरल के सबरीमाला मंदिर में महिलाओं की एंट्री पर रोक के खिलाफ सोमवार को सुप्रीम कोर्ट में सुनवाई हुई. केरल सरकार ने सबरीमाला मंदिर में माहिलाओं की प्रवेश के मामले में अपना रुख बदल दिया. केरल सरकार ने कोर्ट में कहा है कि हम चाहते हैं मंदिर के गर्भगृह तक महिलाओं को जाने की इजाज़त होनी चाहिए.
सबा नाज़/ अहमद अजीम
नई दिल्ली, 07 नवंबर 2016, अपडेटेड 18:44 IST
इससे पहले केरल सरकार ने मंदिर प्रशासन बोर्ड का पक्ष लिया था और मंदिर के गर्भगृह में महिलाओं के जाने पर ऐतराज जताया था.
गौरतलब हो कि मंदिर प्रशासन बोर्ड ने गर्भ गृह तक महिलाओं के जाने पर रोक लगा रखी है. अब सुप्रीम कोर्ट ने मामले पर सुनवाई के लिए 13 फरवरी की तारीख तय की है.
इससे पहले न्यायमूर्ति दीपक मिश्रा, न्यायमूर्ति पिनाकी चंद्र घोष और न्यायमूर्ति एन.वी. रमन की पीठ ने इंडियन यंग लॉयर्स असोसिएशन की ओर से पांच महिला वकीलों द्वारा दायर याचिका पर सुनवाई के दौरान कहा था कि महिलाओं को पूजा करने से नहीं रोका जा सकता. इस एसोसिएशन ने सबरीमाला अयप्पन मंदिर की उस प्रथा को चुनौती दी है, जिसके तहत 10 से 50 साल तक की महिलाओं का प्रवेश वर्जित है.
सुप्रीम कोर्ट ने सबरीमाला मंदिर बोर्ड से ब्रह्मचर्य पर पूछा ये सवाल
'सबरीमाला में महिलाओं को प्रवेश क्यों नहीं?'
सबरीमाला केस: अध्यक्ष को मिली धमकी